שיחה:תורת הספרות

message: היי,
אשמח אם מישהו יוכל לעדכן ערך זה, ולהרחיב את מה שנאמר על [[פוסט סטרוקטורליזם]] והתאוריות שיוצאות ממנו. מאחר ותאוריות אלה אינן חביבות עלי במיוחד, לא יכולתי לכתוב עליהן כמעט מילה אחת מבלי להוסיף הסתייגויות לרוב. עם זאת, לתאוריות אלה השפעה רבה על חקר הספרות, וחבל יהיה להותיר ערך זה במצבו הנוכחי.

message: שלום,
אני מבין שערך זה הוא הנקמה של ההומניסטים באנשי המחשב שאוהבים לדבר בקודים המובנים רק להם (-: . כמו שאומר יהודי אמריקני בהומורסקה של אפרים קישון על הנאום באנגלית של אבא אבן באו"ם: "אבא שלנו גדול, לא הבנתי אף מלה". ובכל זאת כמה שאלות לגבי העברית בערך.
*האם אין מלה בעברית ל"דסקרפטיבי"?
*מה זה "וריפרור לעצמה"?
*האם קיים בעברית הפועל מנביעים כמו במשפט "המבנים שמנביעים את יצירות הספרות"?
replies: text: אביהו 08:29, 28 פבר' 2004 (UTC)

message: : היי,
האם באמת הערך יצא כה לא מובן? כאשר כתבתי אותו, בשל הגיוון הרב של אסכולות מתחרות (שחלק ניכר מהן לא הזכרתי, עדיין) ניסיתי לספק גירסה תמציתית של האסכולות החשובות, ויתכן כי כל הערך יצא מעט דחוס מדי. אני מקווה להמשיך ולעבוד על הערך, בכדי להפוך אותו אכיל יותר. כמו שכבר ציינתי, אשמח לתיקונים.
לשאלותיך:
* המילה בעברית היא "תיאורי", מלשון תיאור, אך חשתי שלא בנוח להשתמש בה, בעיקר בגלל שחסרה לה חלק ממשמעות "דסקרפטיבי". סיבה נוספת היא שמילה זו מועמדת אל מול "נורמטיבי", שהיא מילה נפוצה הרבה יותר, אך עדיין לועזית, ורציתי לשמור על משלב מתואם במשפט. יש לך הצעות להחלפה?
* "ריפרור" היא מילה לא יפה במיוחד, שאיני בטוח כי אומצה בעברית, למרות שאין לה תחליף הולם של ממש. היא מגיעה מאנגלית (refernce), ונהוגה בסמנטיקה ובתורת הספרות כיחס שבין מובן המילה לבין הדבר בעולם, אליו היא מתייחסת. תרגום מקובל, ואולי ראוי היה להשתמש בו, הוא "מתייחסת", אך כמו שאתה רואה, שוב אין הקונוטציות שעולות מהחלופה העברית תואמות לאלו שבהיבריש המזעזע בו נקטתי. אני חושב שפשוט אכתוב "מתייחסת" לצד "ריפרור" בסוגריים, ואכתוב ערך קצר על עניין זה. 
* דומני שכן, אם כי איני בטוח. "מנביע" מגיע מ"נובע". יתכן כי במהלך לימודי נתקלתי בצורה בלתי תקנית זו מספר רב כל כך של פעמים, עד כי איני מסוגל להפריד בין הנכון ללא נכון עוד. :). אישית, אגב, אני אוהב את המילה, וחשבתי ש"מייצרים" הוא פועל אקטיבי מדי. יש רעיון לשיפור?
איתמר שאלתיאל
replies: text: מילון אבן שושן מכיר את הצורה "מנביע", והוא אומר עליה: "גרם שיהיה נובע, הזרים, פיכה".

text: בעניין תורת הספרות, איתמר, אתה המלך. אולי בעקבות הופעה בגוגל של הערכים שאתה כותב יגיעו לכאן עוד אנשי תורת הספרות. שים לב שחיפוש "תורת הספרות" בגוגל מביא כתוצאה ראשונה את הערך שאתה כתבת, ותבין את גודל האחריות המוטלת עליך. דוד שי 14:29, 28 פבר' 2004 (UTC)

message: : אשרי זה שיש לו מילון בביתו. :)
באמת מתמיה שהערך "תורת הספרות" מביא תוצאה ראשונה. הוא קיים בקושי שבוע. יש דרך לדעת אילו אתרים קישרו אליו?
ותודה על המחמאה, אבל איזה מלך? בקושי אריס. 
[[משתמש:Ravell|איתמר שאלתיאל]]
איתמר שלום,
אכן המאמץ שלך הוא מבורך ומאוד ראוי, אך מעיון בערך "דקונסטרוקציה", למשל - יצאתי יותר נבוך ומבולבל מכפי שהיה כאשר נכנסתי אליו (על כך לבטח יעלוזו אנשי זרם זה מאוד!), לכן נראה לי שראוי לכתוב אותו מחדש באופן שיהיה קל יותר לעיכול. אפשר שארים את הכפפה בתקופה הקרובה, באם אמצא זמן לכך עד למועד יציאתי הממשמש ובא למילואים.
--[[משתמש:אבירם דניאלי|אבירם דניאלי]] 06:49, 24 מאי 2004 (UTC)

message: שלום,
ברשימת האסכולות והאישים, נראה לי נכון יותר להציב את דרידה בפוסט-סטרוקטורליזם. הסדר הוא הפוך: אסכולת ייל נובעת ממנו ואין הוא משוייך אליה. לא ככה?
replies: text: כן ככה.  תיקנתי. Ijon 21:16, 10 ינו' 2005 (UTC)

message: מה עם אישים כמו אדמונד הוסרל (פנמנולוגיה)? א.ד.הירש? ופול ריקר??? (הרמנויטיקה). 
בכל אופן - כל הכבוד על הערך החשוב. אם כי החבר מההערה השניה צודק: מותר להשתמש במונחים בעברית, או לפחות לכתוב תרגום חופשי בסוגריים. אני מניחה שמי שאינו איש ספרות, מרגיש שהוא נתקל בסינית, גם אם הוא אינטלקטואל סקרן ותאב דעת.

message: רציתי לשאול מהי בדיוק "ספרות השוואתית" שאותה מלמדים באוניברסיטה ? . Shahar - שיחה 11:59, 11 בדצמבר 2009 (IST)
thread_title:  ספרות השוואתית  

message: הרולד בלום האמריקאי לא שייך גם הוא לפסיכואנליטיקנים? שלומגר - שיחה 11:17, 28 בדצמבר 2010 (IST)
thread_title:  שאלה 

message: :האם לא ראוי להכניס את לימודי מוכפפות תחת כותרת ה פוסט קולוניאליזם ? הם לא נחשבים תחום בחקר הספרות?  שלומגר - שיחה 11:32, 18 בינואר 2011 (IST)
thread_title:  שאלה נוספת 

message: הפילוסוף האנס גאורג גאדאמר מופיע בערך ללא לינק לערך שלו, משום שהערך של שמו הוא באיות אחר ('גדמר'). 109.226.29.211 11:38, 7 במרץ 2012 (IST)
replies: text: תודה על הערתך. הוספתי הפניה מהאיות הנוסף. ערן - שיחה 20:49, 7 במרץ 2012 (IST)
thread_title:  הפניה בלינק בערך לגדמר 

message: אני לומד ספרות באוניברסיטת תל אביב ואף אחד פה לא כותב ”תורת הספרות“ עם קו מפריד או עם מינוס של מקלדת (-) או מקף (־) בין שתי המילים. דויד פון תמר - שיחה 08:44, 6 במרץ 2022 (IST)
thread_title:  לא צריך קו מפריד או מקף ב”תורת הספרות“ 

message: שלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.press.jhu.edu/books/hopkins_guide_to_literary_theory נמצא כקישור שבור. לא נמצא בארכיון.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 18:38, 24 בנובמבר 2022 (IST)
thread_title:  נמצאו קישורים חיצוניים שצריכים תיקון (נובמבר 2022)